ddrg/super_eurlex huggingface dataset:
Neuvoston asetus (ETY) N:o 3180/78, annettu 18 päivänä joulukuuta 1978, Euroopan rahapoliittisen yhteistyörahaston käyttämän laskentayksikön arvon muuttamisesta



Virallinen lehti nro L 379 , 30/12/1978 s. 0001 - 0001

Suomenk. erityispainos Alue 1 Nide 1 s. 0145

Kreikank. erityispainos: Luku 10 Nide 1 s. 0177

Ruotsink. erityispainos Alue 1 Nide 1 s. 0145

Espanjank. erityispainos: Luku 10 Nide 1 s. 0072

Portugalink. erityispainos: Luku 10 Nide 1 s. 0072



NEUVOSTON ASETUS (ETY) N:o 3180/78, annettu 18 päivänä joulukuuta 1978, Euroopan rahapoliittisen yhteistyörahaston käyttämän laskentayksikön arvon muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Euroopan rahapoliittisen yhteistyörahaston perustamisesta 3 päivänä huhtikuuta 1973 annetun neuvoston asetuksen (ETY) N:o 907/73 () ja erityisesti rahaston perussäännön 5 artiklan viimeisen alakohdan, ottaa huomioon komission ehdotuksen, ottaa huomioon raha-asiain komitean lausunnon, ottaa huomioon Euroopan rahapoliittisen yhteistyörahaston hallintoneuvoston lausunnon, sekä katsoo, että asetuksessa (ETY) N:o 907/73, rahaston perussäännön 5 artiklassa, säädetään, että rahaston toiminta merkitään Euroopan laskentayksikkönä, jonka arvo on vahvistettu 0,88867088 grammaksi kultaa, tämä määritelmä ei enää ole kansainvälisen valuuttajärjestelmän voimassa olevien sääntöjen mukainen, muiden kuin Euroopan laskentayksikön arvon muuttamisen osalta ilman eri toimenpiteitä, mainitun 5 artiklan viimeisessä alakohdassa säädetään, että neuvosto päättää kaikista muista muutoksista yksimielisesti komission ehdotuksesta saatuaan raha-asiain komitean ja rahaston hallintoneuvoston lausunnon, ja uuden eurooppalaisen valuuttajärjestelmän perustamista Brysselissä 4 ja 5 päivänä joulukuuta 1978 käsitelleen Eurooppa-neuvoston antamassa päätöslauselmassa säädetään jäsenvaltioiden valuuttakorina määritellyn ecun käyttämisestä, ON ANTANUT TÄMÄN ASETUKSEN: 1 artikla Rahaston toiminta merkitään 1 päivästä tammikuuta 1979 alkaen laskentayksiköllä nimeltä `ecu`, joka määritellään jäsenvaltioiden seuraavien määrien summalla. >TAULUKON PAIKKA> 2 artikla Neuvosto vahvistaa yksimielisesti komission ehdotuksesta, saatuaan raha-asiain komitean ja rahaston hallintoneuvoston lausunnon, edellytykset, joiden mukaan ecun koostumusta voidaan muuttaa. 3 artikla Tämä asetus tulee voimaan 1 päivänä tammikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1978. Neuvoston puolesta Puheenjohtaja H. MATTHÖFER () EYVL N:o L 89, 5.4.1973, s. 2
Komission asetus (ETY) N:o 3131/78, annettu 28 päivänä joulukuuta 1978, oliiviöljyalan maksujen vahvistamisesta tarjouskilpailulla



Virallinen lehti nro L 370 , 30/12/1978 s. 0060 - 0061

Suomenk. erityispainos Alue 3 Nide 10 s. 0157

Kreikank. erityispainos: Luku 03 Nide 23 s. 0241

Ruotsink. erityispainos Alue 3 Nide 10 s. 0157

Espanjank. erityispainos: Luku 03 Nide 15 s. 0105

Portugalink. erityispainos: Luku 03 Nide 15 s. 0105



KOMISSION ASETUS (ETY) N:o 3131/78, annettu 28 päivänä joulukuuta 1978, oliiviöljyalan maksujen vahvistamisesta tarjouskilpailulla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen (ETY) N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ottaa huomioon yhteisön ja Kreikan välisestä rasvojen kaupasta 23 päivänä marraskuuta 1978 annetun neuvoston asetuksen (ETY) N:o 2749/78(3), ottaa huomioon oliiviöljyn tuontimaksun vahvistamista tarjouskilpailulla koskevan järjestelmän yleisistä säännöistä 23 päivänä marraskuuta 1978 annetun neuvoston asetuksen (ETY) N:o 2751/78(4) ja erityisesti sen 1 artiklan 1 kohdan, sekä katsoo, että nykyiselle tilanteelle oliiviöljyn maailmanmarkkinoilla ja Kreikan markkinoilla on ominaista avoimuuden puute, joka estää komissiota tutkimasta tarkasti näiden markkinoiden todellista suuntausta ja näin ollen vahvistamasta tuontimaksuja moitteettomasti: kyseiset maksut olisi vahvistettava välittömästi tarjouskilpailulla, koska asetuksen N:o 136/66/ETY 6 artiklan 1 kohdassa ja asetuksen (ETY) N:o 2749/78 5 artiklan 1 kohdassa säädetyt edellytykset on täytetty, ON ANTANUT TÄMÄN ASETUKSEN: 1 artikla Liitteessä tarkoitettujen tuotteiden tuontia kolmansista maista ja Kreikasta koskevat tuontimaksut vahvistetaan tarjouskilpailulla. 2 artikla Vähimmäismaksut vahvistetaan ensimmäisen kerran siten, että ne tulevat voimaan 1 päivänä tammikuuta 1979. 3 artikla Tämä asetus tulee voimaan 1 päivänä tammikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 1978. Komission puolesta Finn GUNDELACH Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 185, 7.7.1978, s. 17 (3) EYVL N:o L 331, 28.11.1978, s. 1 (4) EYVL N:o L 331, 28.11.1978, s. 6 LIITE Tuotteet, joita asetuksen N:o 136/66/ETY 16 artiklan ja asetuksen (ETY) N:o 2749/78 5 artiklan mukaisesti vahvistetut tuontimaksut koskevat >TAULUKON PAIKKA>
1999/259/EY: Neuvoston päätös, tehty 30 päivänä maaliskuuta 1999, pöytäkirjan tekemisestä sen jakson pidentämisestä, jonka aikana Euroopan yhteisön ja Maltan tasavallan välisessä rahoitusalan ja teknisen alan yhteistyötä koskevassa 4. Pöytäkirjassa olevat varat voidaan sitoa



Virallinen lehti nro L 100 , 15/04/1999 s. 0031 - 0031



NEUVOSTON PÄÄTÖS, tehty 30 päivänä maaliskuuta 1999, pöytäkirjan tekemisestä sen jakson pidentämisestä, jonka aikana Euroopan yhteisön ja Maltan tasavallan välisessä rahoitusalan ja teknisen alan yhteistyötä koskevassa 4. pöytäkirjassa olevat varat voidaan sitoa (1999/259/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 238 artiklan yhdessä 228 artiklan 2 kohdan toisen virkkeen ja 3 kohdan toisen alakohdan kanssa, ottaa huomioon komission ehdotuksen, ottaa huomioon Euroopan parlamentin puoltavan lausunnon(1), sekä katsoo, että jakso, jonka aikana Euroopan yhteisön ja Maltan tasavallan välisessä 30 päivänä lokakuuta 1995 allekirjoitetussa rahoitusalan ja teknisen alan yhteistyötä koskevassa 4. pöytäkirjassa(2) olevat varat on sidottava, päättyi 31 päivänä lokakuuta 1998; kyseisiä varoja ei voitu kokonaan sitoa kyseiseen määräpäivään mennessä, Euroopan yhteisön ja Maltan tasavallan välinen rahoitusalan ja teknisen alan yhteistyötä koskeva tarve pysyy muuttumattomana, ja olisi hyväksyttävä pöytäkirja sen jakson pidentämisestä 31 päivään joulukuuta 1999, jonka aikana 4. pöytäkirjassa olevat varat voidaan sitoa, ON PÄÄTTÄNYT SEURAAVAA: 1 artikla Hyväksytään pöytäkirja sen jakson pidentämisestä, jonka aikana Euroopan yhteisön ja Maltan tasavallan välisessä rahoitusalan ja teknisen alan yhteistyötä koskevassa 4. pöytäkirjassa olevat varat voidaan sitoa. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 3 artiklassa määrätyn ilmoituksen. 3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 30 päivänä maaliskuuta 1999. Neuvoston puolesta K.-H. FUNKE Puheenjohtaja (1) Puoltava lausunto annettu 10 päivänä maaliskuuta 1999 (ei vielä julkaistu virallisessa lehdessä). (2) EYVL L 278, 21.11.1995, s. 15.
1999/257/EY: Neuvoston päätös, tehty 29 päivänä maaliskuuta 1999, yhteisön liittymisestäa kansainvälisestä Oderin suojelukomissiosta tehtyyn sopimukseen



Virallinen lehti nro L 100 , 15/04/1999 s. 0020 - 0020



NEUVOSTON PÄÄTÖS, tehty 29 päivänä maaliskuuta 1999, yhteisön liittymisestä kansainvälisestä Oderin suojelukomissiosta tehtyyn sopimukseen (1999/257/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 2 kohdan ensimmäisen lauseen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että komissio osallistui yhteisön puolesta neuvotteluihin, joissa valmisteltiin kansainvälisestä Oderin suojelukomissiosta tehtävää sopimusta, sopimus allekirjoitettiin yhteisön puolesta Wroclawissa (Puolassa) 11 päivänä huhtikuuta 1996, sopimuksen tarkoituksena on vahvistaa monenkeskistä yhteistyötä Oderin pilaantumisen ehkäisemiseksi ja hallitsemiseksi, ympäristön suojelemiseksi ja vesivarojen kestävän käytön varmistamiseksi, yhteisön ympäristöpolitiikan ensisijainen tavoite on suojelun korkea taso; se perustuu ennalta varautumisen ja edeltäehkäisemisen periaatteelle sekä periaatteelle, jonka mukaan ympäristövahingot olisi torjuttava ensisijaisesti niiden lähteellä ja "saastuttaja maksaa" -periaatteelle, yhteisö ja jäsenvaltiot tekevät toimivaltansa rajoissa yhteistyötä kolmansien maiden ja toimivaltaisten kansainvälisten kanssa, ja yhteisön liittyminen sopimukseen edistää perustamissopimuksen 130 r artiklan mukaisten tavoitteiden saavuttamista, ON PÄÄTTÄNYT SEURAAVAA: 1 artikla Hyväksytään yhteisön puolesta kansainvälisestä Oderin suojelukomissiosta tehty sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö tai henkilöt, joilla on oikeus tallettaa hyväksymisasiakirja neuvoston pääsihteeristön huostaan sopimuksen 18 artiklan 2 kohdan mukaisesti. Tehty Brysselissä 29 päivänä maaliskuuta 1999. Neuvoston puolesta F. MÜNTEFERING Puheenjohtaja (1) EYVL C 316, 14.10.1998, s. 5. (2) Lausunto annettu 16. joulukuuta 1998 (ei vielä julkaistu virallisessa lehdessä).
1999/260/EY: Neuvoston päätös, tehty 30 päivänä maaliskuuta 1999, alueiden komitean varajäsenten nimeämisestä



Virallinen lehti nro L 100 , 15/04/1999 s. 0037 - 0037



NEUVOSTON PÄÄTÖS, tehty 30 päivänä maaliskuuta 1999, alueiden komitean varajäsenten nimeämisestä (1999/260/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998(1) tehdyn neuvoston päätöksen, sekä katsoo, että alueiden komiteassa on vapautunut kahden varajäsenen paikka varajäsenten Ulla Pettersonin ja Per-Olof Svenssonin erottua, mikä on annettu neuvostolle tiedoksi 9 päivänä marraskuuta 1998, ottaa huomioon Ruotsin hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Åke Bengtsson ja Ingibjörg Sigurdsdottir alueiden komitean varajäseniksi Ulla Pettersonin ja Per-Olof Svenssonin tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 30 päivänä maaliskuuta 1999. Neuvoston puolesta K.-H. FUNKE Puheenjohtaja (1) EYVL L 28, 4.2.1998, s. 19.
1999/258/EY: Neuvoston päätös, tehty 30 päivänä maaliskuuta 1999, pöytäkirjan tekemisestä sen jakson pidentämisestä, jonka aikana Euroopan yhteisön ja Kyproksen tasavallan välisessä rahoitusalan ja teknisen alan yhteistyötä koskevassa 4. Pöytäkirjassa olevat varat voidaan sitoa



Virallinen lehti nro L 100 , 15/04/1999 s. 0025 - 0025



NEUVOSTON PÄÄTÖS, tehty 30 päivänä maaliskuuta 1999, pöytäkirjan tekemisestä sen jakson pidentämisestä, jonka aikana Euroopan yhteisön ja Kyproksen tasavallan välisessä rahoitusalan ja teknisen alan yhteistyötä koskevassa 4. pöytäkirjassa olevat varat voidaan sitoa (1999/258/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 238 artiklan yhdessä 228 artiklan 2 kohdan toisen virkkeen ja 3 kohdan toisen alakohdan kanssa, ottaa huomioon komission ehdotuksen, ottaa huomioon Euroopan parlamentin puoltavan lausunnon(1), sekä katsoo, että jakso, jonka aikana Euroopan yhteisön ja Kyproksen tasavallan(2) välisessä 30 päivänä lokakuuta 1995 allekirjoitetussa rahoitusalan ja teknisen alan yhteistyötä koskevassa 4. pöytäkirjassa olevat varat on sidottava, päättyi 31 päivänä joulukuuta 1998; kyseisiä varoja ei voitu kokonaan sitoa kyseiseen määräpäivään mennessä, Euroopan yhteisön ja Kyproksen tasavallan välinen rahoitusalan ja teknisen alan yhteistyötä koskeva tarve pysyy muuttumattomana, ja olisi hyväksyttävä pöytäkirja sen jakson pidentämisestä 31 päivään joulukuuta 1999, jonka aikana 4. pöytäkirjassa olevat varat voidaan sitoa, ON PÄÄTTÄNYT SEURAAVAA: 1 artikla Hyväksytään pöytäkirja sen jakson pidentämisestä, jonka aikana Euroopan yhteisön ja Kyproksen tasavallan välisessä rahoitusalan ja teknisen alan yhteistyötä koskevassa 4. pöytäkirjassa olevat varat voidaan sitoa. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 3 artiklassa määrätyn ilmoituksen. 3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 30 päivänä maaliskuuta 1999. Neuvoston puolesta K.-H. FUNKE Puheenjohtaja (1) Puoltava lausunto annettu 10 päivänä maaliskuuta 1999 (ei vielä julkaistu virallisessa lehdessä). (2) EYVL L 278, 21.11.1995, s. 23.
Neuvoston päätös, tehty 22 päivänä maaliskuuta 1999, Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä



Virallinen lehti nro C 097 , 09/04/1999 s. 0001 - 0003



NEUVOSTON PÄÄTÖS, tehty 22 päivänä maaliskuuta 1999, Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä (1999/C 97/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94(1) ja erityisesti sen 8 artiklan, ottaa huomioon 5 päivänä lokakuuta 1995 tehdyn neuvoston päätöksen Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä(2), ottaa huomioon jäsenvaltioiden hallitusten neuvostolle esittämät ehdokasluettelot, ottaa huomioon työturvallisuuden, työhygienian ja työterveyden neuvoa-antavan komitean puheenjohtajan komitean työnantaja- ja työntekijäjärjestöjä edustavien jäsenten ryhmien ehdotuksesta neuvostolle esittämät ehdokasluettelot, sekä katsoo, että Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten toimikausi päättyi 4 päivänä lokakuuta 1998, ja on tarpeen nimetä kolmivuotiskaudeksi Euroopan työturvallisuus- ja työterveysviraston hallintoneuvoston varsinaiset jäsenet ja varajäsenet, ON PÄÄTTÄNYT SEURAAVAA: 1 artikla Nimetään Euroopan työturvallisuus- ja työterveysviraston hallintoneuvoston varsinaisiksi jäseniksi ja varajäseniksi 22 päivänä maaliskuuta 1999 alkavaksi ja 21 päivänä maaliskuuta 2002 päättyväksi toimikaudeksi: I. HALLITUSTEN EDUSTAJAT >TAULUKON PAIKKA> II. TYÖNANTAJAJÄRJESTÖJEN EDUSTAJAT >TAULUKON PAIKKA> III. TYÖNTEKIJÄJÄRJESTÖJEN EDUSTAJAT >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 22 päivänä maaliskuuta 1999. Neuvoston puolesta G. VERHEUGEN Puheenjohtaja (1) EYVL L 216, 20.8.1994, s. 1, asetus sellaisena kuin se on muutettuna 29 päivänä kesäkuuta 1995 annetulla asetuksella (EY) N:o 1643/95 (EYVL L 156, 7.7.1995, s. 1). (2) EYVL C 296, 10.11.1995, s. 1.
1999/241/EY: Komission päätös, tehty 31 päivänä maaliskuuta 1999, eräistä Australiasta lähtöisin oleviin hevoseläimiin liittyvistä suojatoimenpiteistä (tiedoksiannettu numerolla K(1999) 786) (ETA:n kannalta merkityksellinen teksti)



Virallinen lehti nro L 089 , 01/04/1999 s. 0074 - 0074



KOMISSION PÄÄTÖS, tehty 31 päivänä maaliskuuta 1999, eräistä Australiasta lähtöisin oleviin hevoseläimiin liittyvistä suojatoimenpiteistä (tiedoksiannettu numerolla K(1999) 786) (ETA:n kannalta merkityksellinen teksti) (1999/241/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 1 kohdan, sekä katsoo, että 1) Australian Queenslandissa on todettu hevosen morbilliviruksen (Hendra Disease) aiheuttama kuolemantapaus; tartunta voi siirtyä ihmiseen, ja sen on ilmoitettu aiheuttaneen ihmisen kuoleman, 2) kyseisen taudin ilmeneminen Australian eräissä osissa saattaa aiheuttaa vakavan vaaran yhteisön hevoseläimille, 3) Australiasta lähtöisin olevien hevoseläinten tuonnin osalta on yhteisön tasolla nopeasti toteutettava suojatoimenpiteitä, ja 4) on syytä säätää Australiasta lähtöisin olevien rekisteröityjen hevosten tilapäistä maahantuontia, maahantuontia uudelleen tilapäisen maastaviennin jälkeen ja hevoseläinten tuontia koskevista lisäehdoista siihen asti, kunnes Australian viranomaisilta saadaan lisätietoja erityisesti taudin maantieteellisestä levinneisyydestä, ON TEHNYT TÄMÄN PÄÄTÖKSEN: 1 artikla 1. Australiasta lähtöisin olevien rekisteröityjen hevosten tilapäisessä maahantuonnissa, maahantuonnissa uudelleen tilapäisen maastaviennin jälkeen ja hevoseläinten tuonnissa on vaadittava Australian toimivaltaisen keskuslääkintäviranomaisen allekirjoittama lisätodistus. 2. Edellä 1 kohdassa säädetyssä todistuksessa on oltava seuraavat takeet: - hevoseläimet eivät ole olleet Queenslandin osavaltiossa (Australiassa) viimeksi kuluneiden 30 päivän aikana, - hevoseläimet eivät olleet kosketuksissa muihin hevoseläimiin, jotka ovat olleet Queenslandin osavaltiossa (Australiassa) viimeksi kuluneiden 30 päivän aikana, - hevoseläimet eivät ole olleet välittömässä kosketuksessa sellaisiin hevoseläimiin, jotka ovat olleet saastuneilla tiloilla viimeksi kuluneiden 60 päivän aikana. 2 artikla Jäsenvaltioiden on muutettava Australian osalta soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tätä päätöstä sovelletaan 31 päivään toukokuuta 1999. 4 artikla Tämä päätös on osoitettu kaikille jäsenvaltioille. Tehty Brysselissä 31 päivänä maaliskuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1.
1999/240/EY: Komission päätös, tehty 30 päivänä maaliskuuta 1999, eräistä Malesian niemimaalta ja Singaporesta lähtöisin oleviin rekisteröityihin hevosiin liittyvistä suojatoimenpiteistä (tiedoksiannettu numerolla K(1999) 859) (ETA:n kannalta merkityksellinen teksti)



Virallinen lehti nro L 089 , 01/04/1999 s. 0072 - 0073



KOMISSION PÄÄTÖS, tehty 30 päivänä maaliskuuta 1999, eräistä Malesian niemimaalta ja Singaporesta lähtöisin oleviin rekisteröityihin hevosiin liittyvistä suojatoimenpiteistä (tiedoksiannettu numerolla K(1999) 859) (ETA:n kannalta merkityksellinen teksti) (1999/240/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan, sekä katsoo, että 1) jäsenvaltiot sallivat rekisteröityjen hevosten tuonnin Malesian niemimaalta ja Singaporesta neuvoston direktiivin 90/426/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti, 2) Japanin enkefaliitti -viruksen ja Hendra-tyyppisen viruksen aiheuttamaa hengenvaarallista tautia on esiintynyt ihmisissä Malesiassa ja Singaporessa; nämä tartunnat voivat siirtyä hevoseläimiin; Hendra-tyyppinen virus voi siirtyä hevoseläimistä ihmisiin, 3) näiden tautien esiintyminen Malesiassa ja Singaporessa muodostaa vakavan uhan ihmisten ja eläinten terveydelle yhteisössä, 4) on tarpeen hyväksyä pikaisesti Malesian niemimaalta ja Singaporesta tuotuja rekisteröityjä hevosia koskevat suojatoimenpiteet yhteisön tasolla, ja 5) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kielletään rekisteröityjen hevosten väliaikainen maahantuonti, maahantuonti uudelleen tilapäisen maastaviennin jälkeen ja hevoseläinten tuonti Malesian niemimaalta ja Singaporesta. 2 artikla Jäsenvaltioiden on muutettava Malesian ja Singaporen osalta soveltamansa toimenpiteet tämän päätöksen mukaisiksi. Niiden on ilmoitettava tästä komissiolle. 3 artikla Tätä päätöstä sovelletaan 30 päivään kesäkuuta 1999. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä maaliskuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 224, 18.8.1990, s. 42.
1999/220/EY: Komission päätös, tehty 23 päivänä maaliskuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY muuttamisesta (tiedoksiannettu numerolla K(1999) 711) (ETA:n kannalta merkityksellinen teksti)



Virallinen lehti nro L 080 , 25/03/1999 s. 0029 - 0033



KOMISSION PÄÄTÖS, tehty 23 päivänä maaliskuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY muuttamisesta (tiedoksiannettu numerolla K(1999) 711) (ETA:n kannalta merkityksellinen teksti) (1999/220/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien, sekä tuoreen lihan ja lihatuotteiden tuonnista kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että 1) luettelo Amerikan yhdysvaltojen laitoksista, joista tuoreen lihan tuonti yhteisöön sallitaan, vahvistettiin alun perin komission päätöksessä 87/257/ETY (3), sellaisena kuin se on viimeksi muutettuna päätöksellä 1999/85/EY (4); tätä luetteloa voidaan muuttaa koska tahansa Amerikan yhdysvalloissa tehtyjen yhteisön tarkastusten perusteella, 2) direktiivin 72/462/ETY 5 artiklan mukaisesti tehdyt rutiinitarkastukset ovat osoittaneet, että tiettyjen laitosten hygieniatasoa voidaan pitää tyydyttävänä; nämä laitokset voidaan siis edelleen pitää kyseisessä luettelossa tai sisällyttää siihen, 3) laitosluetteloa on muutettava vastaavasti, ja 4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 87/257/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä maaliskuuta 1999. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 24, 30.1.1998, s. 31 (3) EYVL L 121, 9.5.1987, s. 55 (4) EYVL L 27, 2.2.1999, s. 32 LIITE >TAULUKON PAIKKA>